阳气去也。三候，蛰虫咸俯。俯，蛰伏也。立冬：初候，水始冻。二候，地始冻。三候，雉入大水为蜃。蜃，蚌属。小雪：初候，虹藏不见，季春阳胜阴，故虹见；孟冬阴胜阳，故藏而不见。二候，天气上升，地气下降。三候，闭塞而成冬。阳气下藏地中，阴气闭固而成冬。大雪：初候，鹖鴠不鸣。鹖鴠，音曷旦，夜鸣求旦之鸟，亦名寒号虫，乃阴类而求阳者，兹得一阳之生，故不鸣矣。二候，虎始交；虎本阴类。感一阳而交也。三候，荔挺出。荔，一名马蔺，叶似蒲而小，根可为刷。冬至：初候，蚯蚓结；阳气未动，屈首下向，阳气已动，回首上向，故屈